khistorydata/jeongjo-sjw-relations huggingface dataset:
정조 3년
府啓。持平宋樂啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請逆輅妻。爲先絶島定配。請李璟韓後良金默行兪纘柱金奎五。竝令王府。設鞫嚴問。究覈得情。答曰。不允。措辭見上
정조 3년
院啓。正言朴天行啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。亟令王府。設鞫嚴問。期於得情。快正王法。請還寢福永酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。設鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴堤防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削黜罪人鄭履煥。絶島安置。請淸川君金鍾正。亟命刊去爵秩。姑先放逐田里。請平海郡殺獄罪人黃師憲。亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海。亟令王府。刻期發捕。嚴鞫得情。請李璟金默行兪纘柱韓後良金奎五等亟令王府。嚴鞫得情。快伸王章。請申大年亟施屏裔之典。請定配罪人元幹。亟寢酌處之命。更令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻使喚奴婢。竝令該府。一一査出。遠地散配。答曰。不允。措辭見上
정조 3년
承政院行右承旨臣李義翊。同副承旨臣尹塾啓曰。天下之事。莫急於懲討。朝廷之患。莫大於玩愒。今以莫急之事。而日趨莫大之患。則後之論今日者。當以爲何如也。嗚呼。爲殿下臣子。而與兩賊俱生。孰不欲卽地得請。不日置法。而難失者機。易忸者心。一失於城外海中之置。而人心一狃。再失於黜島加棘之典。而人心再狃。昔之疾聲者。今作例語。昔之籲閤者。今成古紙。幾何不日遠日狃。便不知有君讎國賊之同戴一天也哉。此臣等所以遶壁彷徨。隱憂而竊歎者也。殿下何不一刀割斷。小警此玩愒之朝象。俾知天下之事。莫急於懲討也。憤鬱之極。復敢聯籲。伏乞亟允三司之請焉。答曰。不允。
정조 3년
行吏曹判書李徽之疏曰。伏以。日月易得。孝徽宮虞卒奄過。伏惟聖心益復傷悼。仍伏念臣於四載之間。遨遊兩銓。連當大政。今已七次矣。屢據睢盱之場。而猶懷耽榮之計。則人怒可畏。久履滿盈之地。而不思知止之義。則天殃必招。此臣所以夙夜懍惕。眠食靡寧也。朝廷之上。已試之彦。儲望之賢。不爲不多。而獨奈何如臣譾劣空疎者。偏蒙洪私。連叨重任。纔遞東銓。則便入西銓。堇經夏政。則旋當冬政。有若非臣莫可者然。此非聖朝愼簡之政。而亦豈賤臣守分之宜也哉。噫。惟我殿下。不知臣不肖無狀。眷注之隆。倚任之專。逈出尋常。當世道散漫之日。而欲使之收拾也。當人心危疑之際。而欲使之衛扈也。臣固自知其無以稱塞。而惟以奉令承敎。可幸無罪。於是乎不敢言私。奔走供職。唯以盡瘁爲期。以顧今年邁而神耗。悴積而病痼。雖欲强其所不能。以從事於宿硏之地。其亦末由也已。抑臣又有不能無憾於天地之大者。頃當西銓之許遞也。至有愛惜之眷。俾遂丐閒之請。臣誠私心感歎。以爲。殿下父母於臣。日月於臣。從今以往。庶可缷却重擔。退守拙分。而曾未幾何。又畀東銓。從前愛惜之敎。未蒙實惠。伊後擔負之重。更加前任。在聖朝體下之道。竊恐有歉於終始之恩。而使臣辭五萬而受十萬。則其爲傷廉而害義。當如何耶。向當除命之下。豈不欲力辭乃已。而大政踰月。嚴召荐降。呈疏路阻。終未免黽勉復進。傍觀之竊笑。公議之嗤罵。有不暇顧。今則大政已了。臣分粗伸矣。顧臣瓜遞之期。冀在三度。而不意如給之命。又出格外。庚牌四臨。飭敎嚴截。臣誠畏分怵義。章皇趨膺。而自念初心。尤增愧恧。仍因盤磗。依舊蹲冒。決非私義之所可安者也。玆敢瀝血呼籲於聽卑之天。伏乞聖明。諒臣情勢。察臣苦懇。特垂鞶褫之恩。俾卒生成之澤。不勝大願。臣無任云云。答曰。省疏具悉。卿其勿辭。從速行公。
정조 3년
大司憲趙時俊疏曰。伏以。日月迅邁。孝徽宮虞卒奄過。仰惟宸情。益復傷悼。臣於向來。以待罪畿營時。檢獄失格事。至被大僚之筵罷。至今追思。惶愧冞切。夫殺人。重獄也。實因。成案之要領也。三邑文狀。皆違格例。檢體乖損。孰甚於此。而緣臣昏憒。論責之請。不及推官。推治之擧。只在下吏。不職之失。非比微眚。而薄罷之罰。猶屬末勘。纔過數月。遽下特敍之命。繼有憲職之除。感惶之忱。宜卽𨃃蹶。而危蹙之踪。久益慙悚。前後違召。徒積逋慢之罪。中間肅命。祗爲參班之計。區區自訟之義。不可以時月之稍移。職名之乍膺。厭然自恕。因仍蹲據也決矣。且臣腹暑舊症。每當庚夏。如期輒發。近値無前酷炎。本疾之外。添以泄痢。乍苦乍歇。亦旣踰朔。又當換節之際。調治失宜。諸症簁劇。嘔瀉兼發。食飮全却。自來情地。無望束帶。目下病形。尤難進身。顧今國勢之憂危轉甚。亂逆之誅討益急。臣於此時。猥叨臺地。引義言私。極知非時。而廉防所係。疾病之來。雖欲强起。其勢末由。天牌又臨。跬步難動。虧分之罪。逋命之誅。無所自逃。日前違牌諸臺。擧被勘罷。而如臣情病俱苦者。罪同慢傲。罰止例推。惶隕狼狽。益無所措。玆敢略入文字。仰暴危懇。伏乞聖明。亟賜鐫削。仍降威罰。以警具僚。以安微分焉。噫嘻。鄭妻之黜置畿島。龜柱之先加圍籬。尙可謂懲討之少行耶。今此妖逆之黜置。不過昨歲成命之追後擧行者。將奴挈婢。偃息自如。則屈法因循。猶復前日。而元非別般致討之典。至若凶賊之加籬。視頃年賜死之還。是減一等之律。逆魁假息之憂。少無所損。國家失刑之嘆。殆近姑息。經年閱歲。上下相持之餘。始乃略有處分。故積憤之輿情。久鬱之國論。雖皆曰猶賢乎已。而若臣憂忿之心。竊以爲。如使二凶而一日留在地上。則海府之防守雖嚴。島棘之律名差重。而其爲聖上牽私不斷之政。今猶昨也。其爲群下與賊俱生之恥。後如前也。三尺之未伸。均之爲失。而直是五十步百步之間耳。國體王法。寧有是哉。伏願殿下。無事濡忍。奮發乾剛。亟允三司之請。以副一國之望焉。臣情危病劇。憂慨徒激。敢以短拙之語。略效沐浴之義。神思昏瞀。辭不盡意。臣尤死罪。答曰。省疏具悉。酌處意有在焉。卿其勿辭行公。
정조 3년
大司諫金魯淳疏曰。伏以。日月易邁。孝徽宮虞卒已畢。伏惟聖心冞切傷悼。仍伏念。臣之素患目疾。猝㞃於數月之前。毒膜遍翳於阿睹。苦痛殆甚於攢刺。對面咫尺。莫知家人之誰某。委身床第。不辨宵晝之晦明。一疾三朔。幾乎失明。向來銀臺除命。末由承膺。未兔違傲。至今追思。尙切悚惶。伏想聖鑑。亦有以下燭也。時月旣久。針藥雜試。較諸始初之狀。則不無分寸之效。而其奈痛楚雖減。而擧眼轉覺昏瞀。障翳稍開。而視物猶不分明。此際薇垣新除。又下於千萬夢想之外。繼之有天召臨門。臣於是。聞命驚惶。撫躬悶感。益不知所以自措也。噫。今日此何等時也。三司之聲討方張。兩賊之首領尙保。凡在一國含生。莫不欲明目張膽。爲國家討亂逆。而況臣職在言責。義重沐浴。苟是尋常可强之疾。則雖有顚仆殿陛之慮。曷敢不扶舁趨承。少伸懲討之誠。而兀兀面壁。便一盲瞽。强起房闥。如墮烟霧之中。試看文字。不分魚魯之際。假使自力出肅。至於登前席而奏前啓。計亦末如之何矣。閶闔入望。蠢動無路。有臣如此。生不如死。若夫濫竽之戒。循墻之義。有不暇論。伏乞天地父母。特垂哀憐。亟下刊削之命。仍治逋慢之罪。以肅朝綱。以安微分。不勝幸甚。臣雖在閉目叫楚之中。一段沫血之忱。有不能自已。玆敢略暴危衷。仰瀆宸嚴。惟聖明留意焉。噫嘻痛矣。鄭妻射日之謀。龜賊滔天之罪。誠窮宙亘古所未有之極逆大憝。而未聞窮宙亘古。有如許之極逆大憝。而得保其妖腰亂領於四三年所者也。三司合辭而爭。喉院鎭日而請。兪音尙靳。三尺未施。古今天下。寧有與君父之讎。同戴履於一天地之中。共食息於四寒暑之間。而國可以爲國。人可以爲人乎。厚麟範能之逆節。而根柢則未鋤。量𨩌後翼之凶圖。而窩窟則未破。今乃翦其枝幹而不思叢蘗之復生。伐其狐兔而不慮豺狼之自在。彼衣帶之水。數尺之籬。烏足以塞禍源而杜亂萌乎。臣之淺計。竊恐野燒未盡。困獸肆毒。將不知何樣危機。潛滋暗長於冥冥之中矣。夫以殿下之明聖。豈不念二賊之必不可宥。輿論之終不可遏。而輒以量處爲批。又以待處分爲敎。國人之言。皆曰可殺。則殿下所以商量者何事也。國賊之討。不容少緩。則殿下所以待處分者。將待何時也。殿下以先王之心爲心。亦不忍於東朝之所貽慼。臣雖至愚至迷。豈不知我殿下止孝之聖德。而惟被二賊。不止爲殿下之罪人。卽我先王之罪人。不但先王之罪人。亦係宗社之罪人也。今殿下以宗社之公法。割殿下之私恩。亟討先王之罪人。有光先王之志事。則亦豈不爲聖孝之大者乎。且夫二賊之千妖萬惡。不翅倍簁於太平薄昭。而漢文唐宗。尙能割恩而斷義。則臣等之所望於殿下者。卽堯舜也。獨奈何漢唐之所能行者。不能行於今日乎。臣之病狀。若是難强。旣不得從三司之後。參三司之啓。則元惡巨魁。雖已臚列於短疏。而此外三司請討中諸賊。孰非可誅而可討。至如相福瑩中相集。附麗凶逆。包藏禍心之類。尤不可一刻容貸。伏願殿下。慮之於先事。深惟宗社之計。斷之以大公。竝允三司之請。快正邦刑。以洩輿憤焉。答曰。省疏具悉。所陳當留意。爾其勿辭察職。
정조 3년
獻納金宇鎭疏曰。伏以。臣識與年淺。最爲人下。偏荷天地覆燾之洪造。分外驟躐。罔非循墻之地。而含恩畏義。有除輒膺。每怵焉悸恐。只有愧汗浹背。今玆納言新命。亦豈臣所可堪承。而況臣於臺職。竊有私義之難冒。曾已援例陳懇。特蒙鞶褫之恩。區區去就。前後無異。而昨因淸齋有命。天牌荐降。雖不得不黽勉趨承。因仍蹲據。斷無其理。玆敢露章自列。伏乞聖明。俯垂鑑諒。遞臣所帶之職。以幸公私。治臣瀆撓之罪。以昭法紀。不勝幸甚。踏啓字。
정조 3년
京畿儒生宋文錫白東旭李東晩崔益賢趙弘遠尹赫東趙學元趙益喆黃載鼎李尙謙黃夏鎭白東璿李益謙李亨復崔景翼金克載柳緯漢李廷栢李德中宋光載鄭東羽李德海魚漢翼魚致兩李箕顯姜文遇魚周德黃孝源柳達三徐有海柳柳李寅恒李河一李命勛洪㦂李聖夔李景白尹行儉李廷權李㝡懋李一壽李廷樞李昌懋李廷柱李東奕李宗遠李始春李埴李光顯李星彬金熙運姜壽聖李植金道瀷李亨輔金道溫愼致翕朴天淳朴淳欽李得勳鄭遂亮鄭商霖趙銓安允豐金錫佑金載益金鍊商李得陽柳㦂洪達溟辛泰三郭咸濟洪敬默尹在禮李堉洪翊疇洪日源洪述泰李德泓柳德秀尹斐喆尹就喆金珩尹聖敎禹億獜李昌延尹宗赫權時中朴光赫韓泳柳觀晦金道洪金泰身金養萬金聖杰金道汶洪有源李莞金世權金聖秀任希容李復鎭金稰李存亨徐有選姜泰源金普光金祜永金鍊夏姜理源慶燁柳師衡慶觀國姜浩源蔡奎尹錫三沈濟元尹晦辛彦復尹德永安德楫李翼祜朴長炯宋重源宋師鎭宋采宋廷沆崔卜賢崔日煥尹錫保李儒珍宋義中沈明鎭邊植李宜達崔鳳祚金載弘朴鳳啓崔柱夏崔命卨李昌復李佐世閔安世尹勉喆李光國李世喆魚錫一魚有亮李東暉李東五白東逸金璞白獜鎭白聖鎭李景躋李昌運李百泰任時中任大夏任永祜李敬德洪普源李堯鼎李相烈具宗勳安百直李鎭邦申永洸徐晩修金鎰金基翼李恒齊趙景逵任揆夏高命聖趙槃任保尹淹李碩運吳儆申吳偉宋煥心尹東赫具命柱洪夏彬朴光岳閔始大李百祿任褧李修大韓益鉉尹錫復權光翊權養性閔思儼崔萬亨宋文鏞趙永福李宜碩崔玩李鉉洪禹濬任祏李秉徐命著等疏曰。伏以。臣等前以麗朝忠節臣南乙珍趙狷祠院宣額事。齊聲仰籲於黈纊之下。及奉批旨。敎之以當有商處。又戒以退修學業。臣等聚首莊誦。只有感激霣越而已。噫。臣等之所請。雖出於百世之公議。而若其言之所自出。則至疏遠也。至微賤也。而迺殿下特槪睿念。辱賜反覆。卽此一事。有足以通天下之情。而作一世之氣也。臣等固當泯默縮首。恭俟命下之日。而第伏念。天下之事。常患於知而不行。行之不果。遂成因循。以至擔閣者。在在如是。今就此祠院言之。營立旣久。饗祀無替。所不備者。數字恩額之宣。而在士林則不能力請屢懇。在朝家則不能當下卽行。上下持循。一向延拖者。亦且六七十年。若是者。臣等又安敢復踵前慢。不事申請。以冀聖明之垂蔡乎。臣等謹按乙珍。卽開國功臣左議政臣在之叔父也。早服性理之學。不事進取於世。晩就徵辟。官至參知門下府事。及王氏政亂。國事日非。則盡傾家貲。設酒食會宗族故舊。飮而流涕曰。吾不能力扶宗社。生不忍爲亡國大夫。吾將歸死於巖穴。今日與故人訣矣。仍有詩曰。難逐之奇行。明從採薇魂。翌日棄官歸。隱於沙川縣紺岳山下。及聞麗運已訖。被髮痛哭。入石窟中。目不覩天日之光。足不踐窟外一步地。太祖下詢于在曰。卿之叔父安在。在對以實。於是屢加旌招。而乙珍終不膺命。太祖以御札付在。使之勸起。乙珍語在曰。父子兄弟。志有不同。汝爲新主之勳臣。吾則已決不事二之義。雖九死。擔不出此窟外。在留窟中三日。强請不已曰。周靖殷亂。十亂皆賢。從周十亂。義不損矣。叔父其不可回心耶。乙珍掩面反臥而答曰。夷齊何如。天日在上。此心不易。仍更不言。在知其無奈何。歸告聖祖。聖祖亟加歎賞曰。此人之志難奪。將表忠節於來後。環其所居而封之。號曰。沙川伯。未幾乙珍竟死窟中。死後白雲沈繞。三日不散。斂尸出窟之夕。大風忽起。雲氣亦收。一時慕義之徒。模其像刻于石崖。至今宛然不沫。土人名其窟曰。南仙窟。縉紳章甫之道畿東者。莫不就訪瞻敬。咨嗟太息而不能去。至於狷則初名胤。卽開國功臣平壤伯臣浚之弟也。平生以名節自勵。嘗過殷山。有詩曰。首陽亦周土。薇蕨累淸風。知有殷山在。應先箕子東。其所存所養。固已可見矣。及見浚有拔亂之志。涕泣以責之。浚知其意。故出之以爲嶺南伯。及聞麗朝革命。痛哭入頭流山中。太祖擢拜戶曹典書。胤辭曰。願採松山薇。不願爲聖人氓。因改名曰。狷。字曰。從犬。蓋國亡不死。有類於大。而亦取犬有戀主之誠也。自頭流。轉至淸溪山。每哭望松京。輒有陰雲。起自松岳。連亘淸溪。時人名其峯曰。望京。太祖幸其居。使浚引出之。狷蒙被鞱面。浚撫衾曰。自我不見已數年矣。兄弟孔懷。能不依依。狷從衾中答曰。國破家亡。無父無君。焉知兄弟。浚出告曰。臣弟性隘。臣無奈何。太祖請見以賓主之禮。狷始出揖而不拜。太祖歎曰。趙狷志操。堅如金石。有可奪。命封以淸溪一曲。又築石室與之。狷曰。新王所築。非舊臣所宜居。遂移居楊州地。自號松山。蓋取松不凋山不移之義。其後仍爲地名。卽今之松山是也。臨死謂其子曰。我死題墓以高麗按廉使。諸子不敢遵其命。書以我朝典書。立碑之日。忽當震折其半。只餘趙公之墓四字。此等事蹟。具在二家家乘及印行平壤志及故名臣曺植遺集中。今可按覆而徵也。嗚呼。彼二臣苦節貞忠。矢死不渝。固無問於文忠公臣鄭夢周。其生死不同。特以所遇之地。有異而然。而若其終始處義。實與吉再徐甄元天錫三臣者。少無差殊。則後人之尙論。聖朝之崇報。宜無所異。而再甄天錫則旣蒙贈官節惠之典。尸祝之所。卽施恩額。而惟此乙珍狷二臣。獨未蒙一例之恩典。其於國體事義。得無虧損之甚乎。今雖以聖批中商處二字而論之。非以二臣之事。有異於再甄天錫而不合祠享之列。特以持重之意。亦欲熟量而審處之也。然凡事之遲疑難斷。或在於可否之相參。或由於施爲之張大。若彼二臣義烈之卓然。而故靳恩額於已成之祠。卒使一方之人士失望。百世之幽光未闡。則誠非所以勸一世而詔後人也。臣等因伏念。人臣效忠。孰非可以表揚。而至於革伐之際。殉節之士。罔僕之臣。其所以褒顯而酬報之者。尤別於尋常死義之徒。此其所以扶植人綱。禆補風化。以揭萬世人臣之常程者。自不得不然。肆惟我列祖暨肅廟英廟之世。凡於麗代效節之士。闡發而旌異之者。靡有闕漏。而獨此二臣忠節之如彼。而猶未盡於褒揚之方者。特由於其時在廷之臣。未諳故實。不得照例陳請。留時失機。以致如此耳。伏況殿下臨御三載。政化維新。而其所先務。尤在於彰明節義。培植綱常。風動之化。四方拭目。遵先王已行之典。述先王未遑之事者。此時不可失。此臣等所以連章叫閤。不得請則不欲已者也。伏願殿下。俯察二臣節行之合在祀典。明詔有司。亟頒華額。使鄕邑之士。得遂尊賢之誠。聖明之世。克盡顯忠之方。以光盛德。以幸世道焉。臣等無任屛營祈懇之至。謹昧死以聞。答曰。省疏具悉。旣有量處之敎。則在爾等道理。固當恭俟處分。何敢如是煩聒乎。
정조 3년
己亥七月二十二日辰時。上御誠正閣。右承旨下直守令同爲入侍時。行左承旨李義翊。記事官李兢淵徐龍輔李信祜。義州府尹鄭志儉。成川府使柳義養。平山府使金光宇。龜城府使洪宅夏。文川郡守朴聖泰。遂安郡守安廷玹。鏡城判官柳匡天。結城縣監李思祚。江東縣監鄭淵淳。以次進伏訖。上曰。守令以次進前。志儉進前。上下詢職姓名。上曰。卿則予以爲得人。下去善爲之。義養進前。上下詢職姓名。上曰。成川。何如。義養曰。閑僻云矣。上曰。盡心爲治。可也。上曰。冊子所掌者。何以爲之乎。義養曰。姑未及訖工。下去後當修納矣。上曰。義州府尹亦從速爲之好矣。淵淳進前。上下詢職姓名。上曰。以侍從出外。盡心爲之。聖泰進前。上下詢職姓名。上曰。爾亦侍從。盡心爲之。廷玹進前。上下詢職姓名。上曰。爾亦侍從。盡心爲之。匡天進前。上下詢職姓名。上曰。曾經守宰乎。匡天曰。曾經成歡察訪矣。上曰。汝亦侍從。下往善爲之。思祚進前。上下詢職姓名。上曰。爾亦侍從。下去善爲之。光宇進前。上下詢職姓名及履歷。上曰。此是孔路。善爲之。宅夏進前。上下詢職姓名及履歷。義翊曰。龜城府使洪宅夏。擧措非但慌亂。奏對亦涉猥屑。事體所在。極爲駭然。從重推考。何如。上曰。擧措慌亂。奏對失實。不可推考而止。拿處可也。出擧條仍命守令先退。上命書吏曹判書李徽之。大司憲趙時俊。京畿儒生宋文錫等疏批。命退。諸臣以次出。
정조 3년
己亥七月二十二日巳時。上御誠正閣。左承旨入侍時。行左承旨鄭民始。記事官李兢淵李信祜鄭東浚。以次進伏訖。上曰。都提調開城留守入侍。藥房都提調徐命善。開城留守李鎭衡進前。命善曰。夜間聖體。若何。上曰。一樣矣。命善曰。寢睡水剌之節。何如。上曰。此亦一樣矣。命善曰。湯劑中以遠志石菖蒲加入議定矣。民始曰。湯劑太和之名誠好。聖心亦以太和爲念則幸矣。命善曰。聖心和平。則症患自當差勝矣。上曰。松留下往。非久而來矣。鎭衡下往數十日而上來矣。上曰。松都及所經處農形。何如。鎭衡曰。到處大豐矣。上曰。今番守御使。多爲經綸矣。命善曰。山城擧行者多故也。上曰。武科初試多出矣。命善曰。然矣。上曰。旗軍洗馬。何當爲之。命善曰。二十六日爲之矣。上曰。當此遠幸。不可不另加調習矣。命善曰。各別申飭矣。上曰。李殷模處分。何如。命善曰。其欲謀避。果非矣。上命退。諸臣以次出。
정조 3년
己亥七月二十二日酉時。上御誠正閣。左議政入侍時。左議政徐命善。行左承旨鄭民始。記事官李兢淵徐龍輔鄭東浚。以次進伏訖。上曰。左副承旨持應製試劵入侍。左副承旨徐有防進前。上曰。都承旨入侍。行都承旨洪國榮進前。上命考券考券訖。上命書傳敎曰。承政院右副承旨李秉模再次居首。貂皮笠耳掩一部賜給。之次承政院左副承旨徐有防織毛馬粧一部賜給。之次奎章閣直閣金宇鎭。待敎徐龍輔。兵曹參知南鶴聞。各紙三卷筆五枝賜給。上曰。洪忠監司李秉鼎疏本中。職銜不書兵馬水軍節度使者。何故也。命善曰。似是兵批未付。而有違格例矣。上命書傳敎曰。奏御章疏。何等愼重處。則觀此錦伯疏本。所書職銜。無兵馬及水軍節度使之稱。借曰。兵批未出官敎之致。則胡不差待後政下批而陳疏乎。且或以單銜書之之致云。則上疏書銜。不但元無此例。況旣書公山府使及巡察使之號。則又不可以單銜言也。以此以彼。難免欠敬之歸。洪忠監司李秉鼎從重推考。捧納承旨亦爲推考。有防曰。全羅道靈巖郡萬頃縣漂人問情事。統制使及該水使。皆有馳問者。而統制使謄啓則以爲。萬頃縣令李柱延。靈巖兼任海南縣監李恒林。於蘭萬戶高命喆。令攸司稟處事。已爲狀聞云云。該水使原狀啓。則元無守令邊將請罪之語。狀聞事體。何等嚴重。邑鎭請罪。亦宜審愼。則兩營狀啓之如是相左。誠極怪訝。此不可不一番査實處之。統制使徐有大。全羅右水使柳。竝緘辭推考。何如。上曰。依爲之。出擧條上命退。諸臣以次出。
정조 3년
行都承旨洪國榮宿衛所直。行左承旨鄭民始坐直。行右承旨李義翊坐。左副承旨徐有防坐直。右副承旨李秉模坐。同副承旨尹塾坐。注書李兢淵仕直一員未差。假注書未落點。事變假注書趙衍德仕。
정조 3년
傳于李義翊曰。左承旨牌招。
정조 3년
傳于徐有防曰。明日出宮。以協陽門爲之。
정조 3년
李義翊啓曰。禁衛營從事官來言。今日本營軍兵日次私習云矣。敢啓。傳曰。知道。
정조 3년
徐有防。以宿衛所言啓曰。明日景慕宮擧動時。本所所管內外各處入直馬步軍兵。各其將官領率。弘化門外把守排立。而待標信下發令箭擧行之意。敢啓。傳曰。知道。除標信擧行。
정조 3년
徐有防。以吏曹言啓曰。新除授南海縣令趙升鉉呈狀內。矣身老母。貞疾積年沈痼之餘。近添危篤。食飮專却。轉側須人。日事藥餌。不忍暫捨云。親病如是危重。則不可强令赴任。依例罷黜。何如。傳曰。允。
정조 3년
李秉模。以兵曹言啓曰。來八月初三日幸行時。闕內入直訓鍊都監局別將把摠哨官及內三廳將守門將銅龍門把摠哨官等番單子。每中日入啓受點。趁期替直矣。今番則動駕相値。不得入啓受點。依舊例今七月二十九日受點人員。來八月十一日至。仍爲入直。巡將監軍。亦以來八月初二日受點人員。初十日至。以爲仍察。來八月十二日入直訓鍊都監局別將把摠哨官及內三廳將守門將銅龍門把摠哨官等番單子。回鑾翌日入啓受點後。分所單子。亦爲書入。而來八月初三日。以初十日至。大省記及別省記。依例修正。初二日預爲書入。京中軍號。亦以來八月初三日。初十日至。初二日預爲啓下。留置政院。逐日頒布。隨駕所軍號。自隨駕所啓下頒布之意。敢啓。傳曰。知道。
정조 3년
李秉模。以兵曹言啓曰。今此幸行時。侍衛禁軍。不可不點擇以行矣。各番禁軍中新受馬及病蹇不能致遠之類。依舊例推移替直之意。敢啓。傳曰。知道。
정조 3년
徐有防。以兵曹言啓曰。元內吹及兼內吹今秋等習角賞格。依啓下單子。木綿一同十七匹。分等施賞之意。敢啓。傳曰。知道。
정조 3년
徐有防。以訓鍊都監言啓曰。本局兼內吹今秋等習角賞格。依啓下單子。木綿四十四匹。分等施賞之意。敢啓。傳曰。知道。
정조 3년
徐有防。以禁衛營言啓曰。本營兼內吹今秋等習角賞格。依啓下單子。木綿三十七匹。分等施賞之意。敢啓。傳曰。知道。
정조 3년
徐有防。以御營廳言啓曰。本廳兼內吹今秋等習角賞格。依啓下單子。木綿三十七匹。分等施賞之意。敢啓。傳曰。知道。
정조 3년
三司合啓。大司憲趙時俊。持平宋樂申應淵。校理權以綱。副校理吳大益尹行元。正言朴天行。修撰趙鼎鎭徐有成。副修撰尹行修沈樂洙。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島團籬罪人龜柱。亟加嚴鞫。快正王法。答三司曰。不允。措辭見上兩司合啓。大司憲趙時俊。持平宋樂申應淵。正言朴天行。請濟州牧移配罪人敬彬。亟令王府。更爲設鞫得情。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源。定配之命。更令王府。嚴鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。答兩司合啓曰。不允。
정조 3년
持平宋樂啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達依律處斷。請削出罪人金漢耆。亟施竄配之典。請海南縣定配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請大定縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請逆輅妻爲先絶島定配。請李璟韓後良金默行兪纘柱金奎五。竝令王府。設鞫嚴問。究覈得情。答府曰。不允。
정조 3년
正言朴天行啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮。放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請巨濟牧減死定配罪人範聖。依律處斷。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削出罪人鄭履煥。絶島安置。請淸川君金鍾正。亟命刋去爵秩。姑先放逐田里。請平海郡殺獄罪人黃師憲。亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海。亟令王府。刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請申大䄵。亟施屛裔之典。請定配罪人元幹。亟寢酌處之命。更令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻。使喚奴婢。竝令該府一一査出。遠地散配。答院曰。不允。措辭見上
정조 3년
行左承旨臣鄭民始。左副承旨臣徐有防啓曰。伏以。近因三司之闕啓。院議之隨以停閣者亦久矣。昨日又一陳之。天下之事或有急之則不成。緩之則可圖者。蓋其日月轉久。商量已熟。有可以片辭而孚感也。是以向來力爭而不得請者。今日一言而竊有望矣。及承批旨。又復如前疾籲而只如此。緩請而又如此。臣等於此。其亦計窮辭竭而無復望矣。嗚呼。人情絶望則解弛。解弛則怠惰。怠惰而遂無奮勵激發之氣矣。殿下將使擧世之人。有解弛怠惰之心。無奮勵激發之氣。幾何而不至於斁彝倫忘君讐之歸哉。諸逆之罪。已悉陳矣。今不暇言。而臣等之所大懼者。人心之日趨於陷溺也。惟殿下深念而亟許焉。答曰。不允。
정조 3년
己亥七月二十三日辰時。上御誠正閣。右副承旨入侍時。右副承旨李秉模。記事官李兢淵徐龍輔鄭東浚。以次進伏訖。上命書傳敎曰。秋序已深。且當遠陵動駕。禮宜祗謁。明日由日瞻門。展拜景慕宮。禮房知悉。又命書傳敎曰。軍兵連値勞苦。挾輦軍以六十名磨鍊。而與攔後軍。皆以入直軍兵中擧行。駕前駕後槍劍軍。皆勿待令。先廂當以中軍替行。雖諸色標下。入直外切勿待令。禁御兩營。只以入直軍出用。依此擧行事。分付。上曰。明日展拜時副輦儀仗。置之。又命書傳敎曰。雲寶劍外。侍衛只以入直磨鍊事分付兵曹。又命書傳敎曰。太廟秋展謁。旣未爲之。方切悚惕。明日景慕宮展拜時。百官行禮一節。置之。又命書傳敎曰。溫王古廟顯節遺祠。朝家之歲致香火者。俱係感念舊都。崇奬危忠之令典也。駕到日。遣禮官致祭。又命書傳敎曰。險川北門雙嶺等戰亡之處。行者至今傷心。況有已例。駕過日。令本府設祭。以侑幽鬱之魂。又命書傳敎曰。淑靜淑敬公主墓。亦依兩朝故事。還宮後擇日。遣內侍致祭。祭物自本邑進排。明安公主墓致祭一節。依此擧行。永昌大君及明惠明善公主墓。旣付壽進宮矣。還宮後致祭。一體擧行。而祭物使該宮房擧行。祝文則但令製進。上曰。往十里近處。辛亥飢死人處。依前例一體致祭。上曰。今番各處致祭祭文。各令知製敎分撰。從速入啓。上命退。諸臣以次出。
정조 3년
己亥七月二十三日申時。上御誠正閣。左承旨入侍時。行左承旨鄭民始。記事官李兢淵李信祜鄭東浚。以次進伏訖。上曰。恩彦君鶴城君。宗親府有司堂上仍察事。分付。上曰。左副承旨入侍。左副承旨徐有防進前。上曰。朝者致祭傳敎。無遺漏者乎。有防曰。溫王廟。以完豐府院君配享。而在前一體致祭矣。上曰。溫王廟致祭時。配享完豐府院君一體致祭。出榻敎有防曰。前則公主墓致祭時。駙馬一體致祭矣。今番則何以爲之乎。上曰。淑靜淑敬明安公主墓致祭時。都尉一體致祭。出榻敎上曰。達城府院君墓。則遷葬他處云。原傳敎中。拔之。可也。上曰。山城標信。何當出送耶。民始曰。守禦使以二十六日出送之意。書報于軍士房矣。上命分奏公事。命書判付。仍命退。諸臣以次出。
정조 3년
行都承旨洪國榮宿衛所直。行左承旨鄭民始坐。右承旨李得臣未肅拜。左副承旨徐有防坐直。右副承旨李秉模坐。同副承旨尹塾坐直。注書李兢淵藥院直一員未差。假注書徐鼎修仕直。事變假注書趙衍德仕。
정조 3년
傳于徐有防曰。諸司預備。
정조 3년
尹塾啓曰。禁衛營從事官來言。今日本營軍兵日次私習云矣。敢啓。傳曰。知道。
정조 3년
徐龍輔有頉。代以徐鼎修爲假注書。
정조 3년
傳于徐有防曰。政事當日爲之。
정조 3년
傳于尹塾曰。摠管中享官及禁軍別將遞差。今日政差出。
정조 3년
有政。吏批。判書李徽之進。參判兪彦鎬受由在外。參議金亮行在外。左副承旨徐有防進。以李命勳爲獻納。金魯鎭爲禮曹參判。趙㻐爲弘文提學。黃景源爲藝文提學。卜台衡爲司饔主簿。盧廷尹爲海南縣令。趙鎭憲爲古阜郡守。崔台衡爲北靑府使。李光彬爲萬頃縣令。尹履䙗爲典獄參奉。接慰官趙鼎鎭。完川君李命奎。學諭金命彦。校書著作金瑞復單付。
정조 3년
兵批。判書鄭尙淳進。參判金履素病。參議洪樂彬病。參知南鶴聞入直進。同副承旨尹塾進。以新溪君𣚅爲都摠管。李明中爲副摠管。徐有龍爲中樞經歷。副司直李義翊。副護軍閔義爀單付。
정조 3년
兵批啓曰。新除授昌洲僉使朴文浹。老母今年七十五歲。廢茂山萬戶李慶胤。老母今年八十二歲。法不當遠離赴任。俱爲呈狀乞遞。邊將之親年七十五歲以上者。許遞其任。已有定式。依法例竝改差。何如。傳曰。允。
정조 3년
以右承旨李得臣牌不進罷職傳旨。傳于尹塾曰。只推。
정조 3년
備忘記。長番內官李漢謙李允默給牒敍用。金性完方得賢竝敍用。
정조 3년
徐有防。以奉常寺官員。以都提調提調意啓曰。東籍親耕田所種皮稷。今七月晦間。當爲成熟之意。敢啓。傳曰。攝刈。
정조 3년
尹塾。以左右捕盜廳言啓曰。頃因禮曹草記。本曹所上奉使印信偸竊賊。令捕廳譏捕事。允下矣。印賊私奴德基。竝其所偸印信十四顆。捉得究覈。則印信偸竊情節。箇箇直招。故所推印信。出給禮曹。印賊奴德基。依律勘處事。移送秋曹之意。敢啓。傳曰。知道。
정조 3년
李秉模。以訓鍊都監言啓曰。今此幸行時。隨駕軍兵糧米六百四十七石零所載步軍卜馬三百十七匹。馬兵卜馬五十四匹。守直軍七十四名。今月二十四日。預先出送。輸置於各站後。卜馬軍卽爲回還。守直軍仍留各站之意。敢啓。傳曰。知道。
정조 3년
尹塾。以禁衛營言啓曰。今此幸行時。隨駕軍兵糧米七十三石零所載京標下卜馬四十二匹。鄕軍卜馬九匹。守直軍十七名。今月二十四日。預先出送。輸置於各站後。卜馬軍卽爲回還。守直軍仍留各站之意。敢啓。傳曰。知道。
정조 3년
李秉模。以御營廳言啓曰。本廳分授丹鳳門西邊小南門連墻頹毁處。今已畢築。東營入直把守軍。還爲入直。漆入軍三十名。亦爲出送。而待宿衛所令箭。擧行之意。敢啓。傳曰。知道。
정조 3년
三司合啓。大司憲趙時俊。持平申應淵宋樂。校理權以綱。副校理吳大益尹行元。正言朴天行。修撰趙鼎鎭徐有成。副修撰尹行修沈樂洙啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍里罪人龜柱。亟加嚴鞫。快正王法。答三司曰。不允。措辭見上兩司合啓。大司憲趙時俊。持平申應淵宋樂。正言朴天行啓曰。請濟州牧移配罪人敬彬。亟令王府。更爲設鞫得情。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒支屬應坐者。絶島散配。答兩司曰。不允。措辭見上持平申應淵啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更如嚴鞫。期於得情。請慶源府定配罪人鳴遠。依律處斷。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請逆輅妻爲先絶島定配。請李璟韓後良金默行兪纘柱金奎五等。竝令王府。設鞫嚴問。究覈得情。答府曰。不允。措辭見上正言朴天行啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福永酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更今王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍今王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝役絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮。放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範星。依律處斷。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削黜罪人鄭履煥。絶島安置。請淸川君金鍾正。亟命刋去爵秩。姑先放逐田里。請平海郡殺獄罪人黃師憲。亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海。亟令王府。刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請申大䄵。亟施屛裔之典。請定配罪人元幹。亟寢酌處之命。更令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻使喚奴婢。竝令該府。一一査出。遠地散配。答院曰。不允。措辭見上
정조 3년
左副承旨徐有防。同副承旨尹塾啓曰。伏以。嗚呼。今日上下之相持。不過一允字而已。允與不允之間。而國家之安危係焉。義理之晦明隨焉。何殿下苦惜此一允字。使臣等徊徨悶迫而不知止耶。前後章疏之批。或以留意。或以量處留意也。量處也。蓋莫非一允字張本。而于今幾十百啓。一例斷之以不允。留意之敎。量處之旨。從此而亦不敢仰待矣。顧今四方解體。披臺紙而皆曰文具。讀院啓而亦皆曰文具。古今天下。安有以討逆爲文具。而國其爲國者乎。伏願殿下。快降一允字。毋使今日之啓。又作文具焉。答曰。不允。
정조 3년
己亥七月二十四日辰時。上詣景慕宮。擧動入侍時。行都承旨洪國榮。行左承旨鄭民始。左副承旨徐有防。右副承旨李秉模。同副承旨尹塾。記事官李兢淵李信祜鄭東浚。以次侍立。上具遠遊冠絳紗袍。乘輿出協陽門。國榮曰。右承旨李義翊。今日爲病狀矣。上曰。右承旨李義翊許遞。命書傳敎曰。僉知中樞府事李得臣承旨除授。上曰。新除授承旨牌招。上詣景慕宮。入齋室。改具冕服。詣宮板位。行展拜禮。仍詣奉審。出宮門。兵曹判書鄭尙淳進前曰。南漢山城武科殿試處所。因禮曹節目。令臣曹稟旨擧行矣。移關守禦使擇問形止。則以爲。本府鍊兵館南臺。可以設場云。依此擧行之意。分付。何如。上曰。依爲之。尙淳曰。寧陵行幸時。當山城險峻處。蛟龍旗勢難馬上奉持。以人夫陪往矣。今番則。何以爲之乎。敢稟。國榮曰。在前遠陵行幸時。有遠搖旗名色。差少於蛟龍旗。所以便於奉持而然矣。今番亦當造去矣。分付戶曹。何如。上曰。依爲之。竝出擧條上還內。諸臣退出。
정조 3년
己亥七月二十四日巳時。上御誠正閣。左承旨入侍時。行左承旨鄭民始。記事官李兢淵徐龍輔李信祜。以次進伏訖。上曰。今日侍臣之不爲待令。何故也。民始曰。禮曹以副輦置之之故。不爲磨鍊云矣。上曰。祈雨祭時。雖乘步輦。亦有侍臣班。豈可以副輦置之。無侍臣乎。民始曰。該曹未及周思而然矣。上曰。李得臣入來乎。民始曰。今方陳疏云矣。民始曰。都提調爲承候來待矣。上曰。都提調入侍。藥房都提調徐命善進前曰。俄伏聞醫官之言。有後重之候。俄間。若何。上曰。一樣矣。命善曰。湯劑中加檳榔進御。似好云矣。上曰。守禦使今留山城。爲何事云乎。命善曰。動駕不遠。似多有擧行之事矣。上曰。李得臣善爲矣。命善曰。拂拭之恩。可謂罔極矣。上曰。兵曹郞廳道路摘奸置之事。分付。仍命退。諸臣以次出。
정조 3년
己亥七月二十四日初更四點。上御誠正閣。左副承旨入侍時。左副承旨徐有防。記事官李兢淵李信祜鄭東浚。以次進伏訖。上命書傳敎曰。觀此狀啓。本事極爲駭然。此而例勘。則國法將無所施。況黜陟之政。旣付道臣。貶之褒之。悉皆畀之。則爲守令者。或有居中居下之人。而輒到營下。詬罵方伯。則其端雖微。足啓凌分之漸。向來姜栳之歇處。可謂失之太寬。其在振網防弊之道。不可只今攸司處之。古阜前郡守趙武範。爲先卽其所居官定配。又命書傳敎曰。今番陵行渡涉時。曳船軍人。使江村民人。隨戶立役。自是古例。則聞今任船人。亦皆疊役於曳船之軍云。不但法外。亦屬小民幽鬱。該府該曹所掌郞官。姑令自政院爲先發牌。委折問啓。又命書傳敎曰。觀此上下流捉船各邑摘奸宣傳官書啓。朝令何等至嚴。則四邑現發之弊。如是狼藉。殊極痛駭。此書啓下該司。該守令不能檢飭之罪。從輕重稟處。所作俑之猾鄕奸民。卽令該道臣親執區別。亦爲分首從嚴勘後狀聞事。分付該府該曹。仍命退。諸臣以次出。
정조 3년
行都承旨洪國榮宿衛所直。行左承旨鄭民始坐直。右承旨李得臣未肅拜。左副承旨徐有防坐。右副承旨李秉模坐直。同副承旨尹塾坐。注書李兢淵藥院直一員未差。假注書徐鼎修仕直。事變假注書趙衍德仕。
정조 3년
鄭民始啓曰。右承旨李得臣。旣有只推之命。卽爲牌招。何如。傳曰。允。
정조 3년
以禁府啓目。傳于李秉模曰。四邑守令稟處。過陵幸後擧行。
정조 3년
李秉模。以實錄廳郞廳。以摠裁官意啓曰。本廳堂上趙㻐。還爲差下。郞廳鄭淵淳李泰永外任。代弘文館副修撰尹行修。司諫院正言朴天行差下。使之察任。何如。傳曰。允。
정조 3년
吏曹口傳政事。知實錄事趙㻐。實錄編修官尹行修朴天行單付。
정조 3년
李秉模。以內醫院官員。以都提調提調副提調意啓曰。自前陵幸擧動時。若是經宿之地。則陪從掌務官一員。例自司僕寺。補把馬一匹許給矣。今此寧陵行幸時。依前例許給之意。分付該寺。何如。傳曰。允。
정조 3년
徐有防。以宗親府郞廳。以有司堂上意啓曰。今此寧陵幸行時。宗臣十二員。以每品例爲隨駕。而摠管享官及老病罷散在喪人員外。只是五員。以此數隨駕之意。敢啓。傳曰。知道。
정조 3년
李秉模。以備邊司言啓曰。卽見江原前監司李亨逵狀啓。則以爲。今秋道內三鎭合操及勸別武都試。依例設行。而校生考講秋巡時兼行事。竝令廟堂稟旨分付爲辭矣。道內今年秋事。庶有登熟之望。詰戎重政。何可一向停廢。三鎭合操及勸別武都試。竝令依例設行。校生考講。秋巡時亦令兼行之意。分付。何如。傳曰。允。
정조 3년
又以義禁府言啓曰。靈巖郡兼任海南縣監李恒林拿來。全羅監司鄭一祥啓本。宣惠廳粘目憑閱處之事。傳旨啓下矣。李恒林時在任所云。依例發遣府羅將。拿來。何如。傳曰。待漂人回還拿囚。
정조 3년
又以義禁府言啓曰。古阜前郡守趙武範。爲先卽其所居官定配事。承傳啓下矣。趙武範以承傳內辭意。具罪目依例發遣府羅將。卽其所居官古阜郡定配之意。敢啓。傳曰。知道。
정조 3년
三司合啓。大司憲趙時俊。持平宋樂申應淵。獻納李命勳。校理權以綱。副校理吳大益尹行元。正言朴天行。修撰徐有成趙鼎鎭。副修撰沈樂洙尹行修啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍里罪人龜柱。亟加嚴鞫。快正王法。答三司曰。不允。措辭見上兩司合啓。大司憲趙時俊。持平宋樂申應淵。獻納李命勳。正言朴天行啓曰。請濟州牧移配罪人敬彬。亟令王府。更爲設鞫得情。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。亟施邦刑。俾絶凶逆易種養禍之患。請物故罪人志恒支屬應坐者絶島散配。答兩司曰。不允。措辭見上持平宋樂啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲女罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更如嚴鞫。期於得情。請逆輅妻爲先絶島定配。請李璟韓後良金默行兪纘柱金奎五。竝令王府。設鞫嚴問。究覈得情。當此遠陵幸行之時。駕前後各邑差備軍。殆至二百三十餘名之多。事當以有根着知來歷之人。各別抄擇。以盡慮患之道。而由來兵曹之所分排者。皆是隨時雇立。率多無賴之類。安知無凶逆家族屬奴僕傔從輩。闖居於其間乎。雖在平時。出入闕中。至於水剌間架子軍等役。竝以此屬而分送。已是疏虞之甚。而況今駕幸之路。恰滿二百里。多日經宿。則凡所以戒嚴而慮患之道。尤不容少忽。豈可使無賴之類。混處於鑾輿咫尺之內乎。請令趁此動駕前。別擇有根着知來歷者。以補幸行時各差備。而使之一一點閱於宿衛營。俾無疏虞之弊。答府曰。不允。末端事。實有枉疑平民之嘆。不允。獻納李命勳啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。設鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬亟命散配。日謙兄弟竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮。放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削黜罪人鄭履煥絶島安置。請淸川君金鍾正。亟命刊去爵秩。姑先放逐田里。請平海郡殺獄罪人黃師憲。亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海亟令王府。刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請申大年。亟施屛裔之典。請定配罪人元幹。亟寢酌處之命。更令王府。嚴鞫得情。依律處斷。請亟寢鎭厚大春酌處之命。更加嚴鞫得情。請鄭致達妻使喚奴婢。竝令該府。一一査出。遠地散配。答院曰。不允。措辭見上
정조 3년
行左承旨鄭民始。右副承旨李秉模啓曰。伏以。討逆之論。臺請爲重。而格天之道。院議尤切。以其日覲耿光。地最近密。凡所以導達群情。感回宸聽者。不無疏近之別也。是故。三司之紙欲弊。而朝野幾乎斷望。一院之議纔發。而中外頓然改觀。街夫巷孺。莫不翹足而竢曰。輿憤之洩。顯戮之行。其或自院啓始矣。奈之何依舊二字之批。沮却四方之心。便謂臺請只如許。院啓只如許。均之爲不足輕重。嗚呼。譏嘲之來。在臣等固不自恤。而獨不爲朝廷羞耶。臣等。竊爲之心寒也。玆復隨三司之後而一陳之。惟殿下亟降一兪焉。答曰。不允。
정조 3년
右承旨李得臣疏曰。伏以日月易流。孝徽宮虞卒奄過。仰惟聖懷冞切傷悼。仍伏念。臣身陷大僇。而天地猶假以生成。跡同枯朽。而雨露殆偏於沾潤。頂踵毛髮。一皆歸於造化。生死肉骨。語猶涉於歇後。臣誠感激隕趙。不知死所也。臣本以百無似之賤。又犯一不幸之戒。先蔭徒藉。而弱植易撓。華貫歷踐而猜怒萃至。乃者李一曾之疏出。而遣辭絶危。指意極憯。罔非人臣所不忍言。所不忍聞之極惡大罪也。有一於此。萬戮猶輕。噫嘻痛矣。惟彼厚簡兩逆。卽窮天地亘萬古所未有之劇賊也。凡在含生血氣之倫者。孰不欲千剮萬臠。食肉寢皮。而臣旣冒占榮途。出入三司。若謂之接話於稠廣。面熟於僚宷則誠有之。噫。彼言者。忍以此而必欲驅之罔測湛滅之科者。其亦危且憯矣。有罪無罪。聖明在上。臣不敢復泚筆舌。有所辨明。而爲人臣負此罪名。將安歸哉。上辜聖恩。下以忝所生。臣宜卽地滅死。小暴此心。而只以臣偏母在堂。依臣爲命。不忍遽自引決。以到于今。而復見天日。此生已矣。不自意日昨僉樞特除。忽下於泣血追愆之中。恩敎鄭重。開釋備至。覆盆之回照。死灰之復燃。未足以爲喩。臣始焉惝怳。殆若夢寐。中焉悚蹙。如墜烟霧。繼以血淚被面。誠莫曉滓穢如臣。罪負如臣。何以得此於君父也。臣手擎除旨。口誦恩言。言于臣母。則臣母抱持臣身。聲淚俱逬。此乃臣旣死復生之日也。於是乎益覺臣身之非臣所有。恩私所被。廉愧反輕。重入脩門。祗肅帳殿。四載逖違之餘。仰瞻咫尺之天。雖卽日退塡丘壑。無復餘憾。曾未幾何。又伏奉銀臺特授之命。有若以臣自同無故。尙可以復廁近密者然。除旨之下。瞻聆亦聳。臣非木石。寧不知感。宜卽顚倒趨承。以伸叨謝之忱。今臣所叨。卽言者所請刋改者也。臣雖至愚且迷。亦具一段秉彝。夫豈昧義分之至嚴。寵眷之難孤。而誠以廉防所係。無面可顯。心神飛越。進退維谷。臣情到此。吁亦慼矣。玆敢隨牌詣闕。瀝血陳懇。伏乞聖慈天地父母。察臣哀苦之情。憐臣窮蹙之踪。亟賜鐫削。仍命選部。刋臣名姓。俾得没齒田野。歌詠聖德。以卒天地生成之澤。千萬至祝。臣無任瞻天仰聖激切隕惶之至。謹昧死以聞。答曰。省疏具悉。昨日特授。意在振拔。爾其勿辭察職。
정조 3년
己亥七月二十五日巳時。上御誠正閣。左承旨入侍時。行在承旨鄭民始。記事官李兢淵徐龍輔鄭東浚。以次進伏訖。上曰。俄者召見下直守令。而長鬐縣監高明輝之奏對。全不成樣。雖不可以此。斷其不治。而所見則甚不似矣。民始曰。爲人似庸劣矣。上曰。都提調今日又入來乎。民始曰。爲承候來待矣。上曰。都提調。入侍。藥房都提調徐命善進前曰。夜間。聖候。若何。上曰。一樣矣。命善曰。後重之症。何如。上曰。此亦一樣矣。命善曰。動駕迫頭。聖候。如此。下情不勝憂悶矣。上曰。趙武範處分。何如。命善曰。其在尊體統之道。處分。誠允當矣。上曰。宗廟秋展謁。尙未爲之。陵幸時歷過。心甚未安矣。命書傳敎曰。今番陵幸時。出宮門路。以弘化門。爲之。民始曰。闕內則以何門。磨鍊乎。上曰。以賓陽門。爲之。上曰。明日爲旗軍洗馬乎。命善曰。然矣。而處所。無可合處矣。民始曰。以廣津。爲之。似好矣。上曰。然矣。上曰。古阜。何以爲弊邑云乎。民始曰。吏習甚惡。逋欠難捧。此等弊端。多云矣。上曰。以善治南行差送。則好耶。命善曰。聖敎誠好矣。上命退。諸臣以次出。
정조 3년
己亥七月二十五日午時。上御誠正閣。下直守令入侍時。同副承旨尹塾。假注書徐鼎修。記事官徐龍輔鄭東浚。谷山府使李奎緯。德源府使兪碩柱。草溪郡守洪志浩。郭山都守南有寬。固城縣令柳光命。長鬐縣監高明輝。漆原縣監姜膺煥。以次進伏訖。上曰。守令。以次進前。奎緯進伏奏職姓名。上曰。出自近密。下去勉旃。可也。命退。明輝進前奏職姓名。上曰。履歷。何如。明輝曰。登登俊科。乙未加資。五衛將。今爲見職矣。上曰。七事誦奏。可也。明輝奏七事。上曰。何以則七事皆得其當而有實效乎。守令爲治。無出於七事。此必有預爲料量。然後可以臨民爲政矣。明輝曰。農桑省之省字。乃成字之意也。竭力爲之。則農桑可以成就矣。戶口增則益得民戶之意也。軍政修則簽役無老弱之意也。學校興則敎民之意也。賦役均則捧稅之際。無濫捧之意也。詞訟簡則無訟事之意也。奸猾息則守宰奸猾之謂也。上曰。守宰之奸猾。以守宰而何以禁之乎。對曰。此則臣未及知之。而誤爲仰達矣。此乃民吏奸猾之謂也。塾曰。長鬐縣監高明輝。履歷擧對之際。旣多顚錯。七事仰奏之時。又極慌亂。誠甚駭然。從重推考。何如。上曰。依爲之。出擧條碩柱進伏。奏職姓名。上曰。履歷奏達。可也。碩柱曰。武兼訓鍊主簿都摠都事經歷。今爲見職矣。上曰。七事。奏達。可也。碩柱奏七事後。上曰。下去。善爲。可也。命退。志浩進伏。奏職姓名。上曰。七事。奏達。可也。志浩奏七事後。上曰。下去。善爲之。可也。有寬進伏。命誦七事後。上曰。下去善爲。可也。命退。光命進伏。奏職姓名。上曰。履歷七事。奏達。可也。光命。奏履歷七事後。上曰。下去。善爲之。可也。命退。膺煥進伏。奏職姓名履歷後。上曰。七事。奏達。可也。膺煥。奏七事。上曰。七事之意。一一陳奏。可也。膺煥曰。足民衣食。則農桑省矣。多得民口。則戶口增矣。振人材。則學校興矣。詰戎兵。則軍政修矣。收稅簡。則賦役均矣。公於聽理。則詞訟簡矣。明於聰察。則奸猾息矣。塾曰。漆谷縣監姜膺煥七事仰對。語多未瑩。事體所在。不可無警。推考。何如。上曰。依爲之。出擧條命書傳敎曰。左承旨。入侍。出榻敎命退。諸臣以次退出。。
정조 3년
己亥七月二十五日初更三點。上御誠正閣。左承旨入侍時。行左承旨鄭民始。記事官李兢淵李信祜鄭東浚。以次進伏訖。上命書禁府公事判付。又命書右承旨李得臣疏批。上命讀奏致祭祭文。上曰。祭文。或失體段。或爽事實。不可不改製矣。民始曰。然矣。上曰。知製敎。一竝推考。致祭祭文。明日內。更爲製進。出榻敎上命退。諸臣以次出。
정조 3년
行都承旨洪國榮宿衛所直。行左承旨鄭民始坐。行右承旨李義翊坐。左副承旨徐有防坐。右副承旨李秉模坐直。同副承旨尹塾坐直。注書李兢淵藥院直一員未差。假注書徐鼎修仕直。事變假注書趙衍德仕。
정조 3년
鄭民始啓曰。右承旨李得臣。今日。又不仕進。卽爲牌招。何如。傳曰。允。
정조 3년
傳于鄭民始曰。左承旨。入侍。
정조 3년
傳于李秉模曰。知製敎徐有成事。可謂駭然矣。代撰王言。何等愼重。而事係肅廟朝事。以先朝書之者。已甚疎忽。況今番各處祭文。使之趁卽製呈。則有成獨不致意。屢敎之下今始書呈。焉在其重詞命之意乎。爲先禁推傳旨捧入。
정조 3년
徐有防以觀象監官員。以領事提調意啓曰。天文學兼敎授禁漏官李寅邦定配代。禁漏官前主簿鄭德和。入仕最久。術業頗精。依例差下。使之付軍職冠帶常仕。何如。傳曰。允。
정조 3년
李秉模。以兵曹言啓曰。自前陵幸時。交龍旗差備馬。預爲調習矣。今亦依前例旗與竹。出郊外試習之意。敢啓。傳曰。知道。
정조 3년
尹塾。以兵曹言啓曰。今此寧陵幸行廣津過涉時。御駕粧船及各樣應把船隻。別單書入。而許多軍兵及各司下人爭渡之際。不無雜亂之弊。量其人馬容載。計其船隻。分排整齊而後。可無紛爭墊溺之患。而以本曹數三使令。決無號令禁雜之勢。不可無別樣變通之道。依例分付守禦摠戎兩廳。旗手軍窂各十雙。使之定送。而哨官一人。領率來待津頭。以爲排立禁雜之地。而亦以此分付隨駕軍門及各司。如有違令爭先者。勿論軍兵上司下人。卽其船所。從重決棍。甚者。入啓論罪。何如。傳曰。允。
정조 3년
李秉模。以訓鍊都監言啓曰。幸行不遠。故本局諸將官馬匹。使中軍點考。則馬兵右前哨官李泰亨。暗借本哨軍馬。肆然逢點。事極可駭。如此將官。不可置之。決棍汰去之意。敢啓。傳曰。知道。
정조 3년
又以禁衛營言啓曰。來十月當六番中部左司屬京畿五哨軍兵。來九月二十五日京中逢點。依例準二朔立番之意。本道監司處。預爲知委。何如。傳曰。允。
정조 3년
又以禁衛營言啓曰。來八月。當六番中部前司屬京畿五哨軍。兵逢點實數六百五十二名。已爲點閱整齊。來八月初一日。與內外各處入直將官軍兵等。依例替代。而八月下番軍。依舊例。待回鑾後。還送。鄕軍之愆期滯京。不可無軫恤之道。留京間糧饌。參量分給事。前已命下矣。依傳敎。舊番軍兵等處。糧饌分給。仍留赴陣。而回鑾後。放送之意。敢啓。傳曰。知道。
정조 3년
又以御營廳言啓曰。本廳來十月十一月兩朔。應立中部後司屬。洪忠右道五哨軍兵。來九月二十五日。京中逢點。十月初一日。與右司軍兵。當爲替代立番。趁期調送事。本道監兵使處。依前知會之意。敢啓。傳曰。知道。
정조 3년
又以御營廳言啓曰。本廳來八月九月兩朔。應立中部右司屬。洪忠右道五哨軍兵六百七十名。已爲逢點整齊。八月初一日。當與中司軍兵。依例替代。而頃日傳敎中八月下番軍。依舊例。待回鑾後。還送。鄕軍之愆期滯京。不可無軫恤之道。留京間糧饌。參量分給事。命下矣。依傳敎。舊番軍兵。給糧饌姑爲留京。回鑾後。放送之意。敢啓。傳曰。允。
정조 3년
三司合啓。大司憲趙時俊。持平申應淵宋樂。獻納李命勳。校理權以綱。副校理吳大益尹行元。正言朴天行。修撰趙鼎鎭徐有成。副修撰尹行修沈樂洙等啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。答三司曰。不允。措辭見上
정조 3년
兩司合啓。大司憲趙時俊。持平申應淵宋樂。獻納李命勳。正言朴天行等啓曰。請濟州牧移配罪人敬彬。亟令王府。更爲設鞫得情。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。答兩司曰。不允。措辭見上
정조 3년
持平申應淵啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿等。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪入瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請逆輅妻。爲先絶島定配。請李璟韓後良金默行兪纘柱金奎五。竝令王府。設鞫嚴問。究覈得情。請令趁此動駕前。別擇有根着知來歷者。以補幸行時各差備。而使之一一點閱於宿衛營。俾無疎虞之弊。答府曰。不允。措辭見上